LĒMUMA PROJEKTS

**Par telpas Dārza ielā 11, Alūksnē nodošanu bezatlīdzības lietošanā**

Izskatot biedrības “Alūksnes Invalīdu biedrība”, reģistrācijas numurs 40008093244, juridiskā adrese Dārza iela 8A, Alūksne, Alūksnes novads, LV – 4301, turpmāk - Biedrība, iesniegumu, kas saņemts un reģistrēts Alūksnes novada pašvaldībā 11.08.2023. ar Nr. ANP/1‑41/23/2846,

 pamatojoties uz Pašvaldību likuma 4. panta pirmās daļas 5., 6. punktu, 10. panta pirmās daļas 21. punktu, 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.¹ punktu, trešo, ceturto un piekto daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 4.1. apakšpunktu, 5. punktu, 6.4. apakšpunktu, 12., 13. punktu,

1. Ar mērķi veicināt un uzlabot integrēšanos sabiedrībā personām ar invaliditāti, sniegt iespēju uzlabot un saglabāt fizisko, garīgo veselību, kā arī atbalstīt un iesaistīt dažādos sabiedrībā notiekošos procesos un aktivitātēs, nodot Biedrībai bezatlīdzības lietošanā uz tās sabiedriskā labuma organizācijas statusa laiku, bet ne ilgāk, kā uz 10 (desmit) gadiem, nedzīvojamo telpu 10,5 m² platībā (telpas nekustamā īpašuma tehniskās inventarizācijas lietā darba zāle), kas atrodas pašvaldības nekustamajā īpašumā Dārza ielā 11, Alūksnē, Alūksnes novadā, kadastra apzīmējums 3601 026 4104 002, atlikusī vērtība uz 01.08.2023. 526,36 EUR.
2. Līgumā, citastarp paredzēt:
3. nekustamā īpašuma objekta stāvokli, saskaņā ar nodošanas – pieņemšanas aktu;
4. nekustamā īpašuma nodošanu atpakaļ gadījumā, kad Biedrība zaudē sabiedriskā labuma organizācijas statusu vai netiek nodrošināts tā izmantošanas mērķis;
5. nosacījumu, ka līgums izbeidzams pirms termiņa, ja lietošanā nodotais nekustamais īpašums nepieciešams pašvaldības funkciju nodrošināšanai vai tas tiek atsavināts.